
ARGUMENTUM. 

Cicero  Platonis  et  Aristotelis  exemplo  de  re  publica  insti- 
tuit dicere,  ut  si  qua  posset  labantem  jam  Romanorum 
rempublicam  consilio  sustentare,  nihil  omisisse  vide- 
retur. Sermonem  igitur  Africani  Minoris  ejusque 
familiarium  sibi  et  amico  cuidam,  fortasse  Attico, 
adulescentulis  traditum  fingit.  In  quo  alia  multa 
disserit  Africanus,  et  eos,  qui  falsa  et  ementita  liber- 
tatis spe  mulierum  animos  deludunt,  adversante  Laelio 
increpat  atque  coarguit. 

Cetera  vero,  inquit  Africanus,  quoniam  per  disputationes 
nostras  satis  perspeximus,  hoc  aliud  incertum  restat,  quae 
ratio  et  norma  vitae  degendae  mulieribus  in  republica 
designandae  sint : quod  ad  illam  bene  constituendam  mori- 
busque justis  ornandam  maximum  momentum  habet.  Venit 
autem  mihi  in  mentem  exordium  quod  omnium  sermone 
hodie  adeo  jactatur  atque  percelebratur,  ut,  si  nostra  discep- 
tatio inde  nascatur,  non  in  rebus  nimium  ignotis  versemur : 
de  suffragiis  enim  controversia  apud  et  sapientes  et  vulgus 
indies  percrebrescit,  num  mulieribus  danda  sint.  Quam 
sententiam,  precor,  quasi  praeses  et  propugnator  defende, 
ut  contra  alterius  opinionem  vetere  et  Socratica  ratione 
proeliatus  quaecunque  ad  feminarum  officia,  disciplinam, 
dignitatem  spectant,  quam  commodissime  disserere  possim. 
Quid?  si  mihi  rogantis  partes  suscepero,  nonne  respon- 
debis ? 

Tum  Laelius : Roga  igitur  ; nam  geram  tibi  morem,  et 
id  quod  vis  defendam,  suffragia  mulieribus  danda  esse. 

S.  Agedum,  putasne  ejusmodi  esse  jus  suffragii  ut 
solum  dari  possit  ? non  datum  multa  nova  et  adhuc  inusi- 
tata staHm  pariet  ? 

C ui  civium  jure 
f uuntur  eos 
c vium  labores 
p jrpeti  oportet. 


( ives  igitur  nisi 
f «minae  fieri 
I ossunt,  suffra- 
g :a  nihil  pro- 
s int. 


Tum  Laelius  : Planius  expone  mihi  id  quod  vis  rogare ; 
vix  enim  mihi  manifestum  est. 

S.  Nonne  civis  est  unus(|uisque  qui  suffragia  fert  ? 

L.  Ita  prorsus  existimo. 

Pertinent  ergo,  inquit,  ad  eum  qui  illo  jure  fruitur  omnia 
quae  ad  civem.  Haud  inter  parietes  focique  tutelam  ver- 
satur civis  ; sudat,  laborat,  fori  fluctus,  procellas  contionum, 
discordias,  aerumnas,  pericula  sine  fine  solet  exanclare : 
onus  immane  haec,  si  in  honores  curiamque  aspirat : haud 
exiguum  et  ambitione  carentibus.  Quae  ad  perferenda 
feminae  nisi  sint  paratae,  quid  ista  suffragia  prosint  ? An 
scilicet  plus  curae  in  telarum  pectinisque  usu  quam  in 
reipublicae  muneribus  fungendis  usurpandum  esse  putas  ? 

Minime  vero,  inquit. 

S.  Ex  his  apparet  matronas  virginesque  nostras  isto 
dono  cives  factas  a dis  Penatibus  ac  pace  domestica,  sicut 
Ecclesiazusas  illas  ab  Aristophane  fictas,  in  officia  neque 
imperitis  levia  neque  cum  feminarum  propria  modestia 
bene  congruentia  te  eripere  velle.  Quod  si  tibi  efficere 
licuerit,  nova  gravitatis  severitatisque  persona  assumpta, 
mores,  virtutes,  omnes  denique  animi  motus  et  affectus 
mulieribus  novare  opus  erit.  Quanta  et  qualia  sint  ea 
quae  nunc  in  illis  laudentur  sed  civibus  quasi  impedimenta 
exuenda  sint  nondum  perscrutari  cupio,  sed  eo  posthac 
revertar ; verumtamen  perspicuum  est  tabellis  istis  mulie- 
bribus non  tam  unius  juris  discriptionem  quam  cum  mulie- 
bris ingenii  tum  totius  reipublicae  formam  et  exemplar 
commutatum  iri.  His  repertis  nonne  liquet  id  quod  dixi, 
suffragia  non  sola  dari  posse,  sed  rebus  novis  esse  repleta  ? 

Tum  Laelius : Do  vero  res  binas  prius  quidem  ignotas, 
nequaquam  tamen  ob  eam  causam  respuendas,  primo 
feminarum  libertatem,  deinde  duplicem  civium  copiam 
haec  novi  generis  suffragia  comparatura  esse.  Haud  facile 
tamen  idcirco,  nisi  quae  alia  in  mea  sententia  reprehenderis, 

de  suscepta  causa  me  depelles. 

Tum  ille ; At  si  non  modo  mulieres  ab  ea  via  et  aperta 
et  ardua,  quam  tu,  vir  valde  in  verborum  illecebris  callide, 
libertatem  appelles,  per  ipsam  naturam  et  ingenium  abhor- 
rere, sed  etiam  civitatem  illis  in  consilia  publica  immissis 

non  idcirco  vires  refectas,  sed  potius  in  parte  intima  gravis- 
simo vulnere  percussam  damna  et  detrimenta  capturam  esse, 
certis  indiciis  edocuero,  nonne  te  de  suffragii  jure  manifesto 
in  errore  deprehensum  esse  fateberis  ? 

Fatebor,  inquit;  at  magnum  id  quod  tibi  proponis. 

Experiar  tamen,  inquit  Scipio;  et  quoniam,  ut  dicis, 
jam  magna  molior,  praecepta  ex  antiquis  precemur,  et  ex 
Graecis  praesertim,  quod  ex  Latinis  litteris  nondum  in  has 
latebras  lumen  allatum  est.  Jejuna  tamen  neque  satis 
perpensa  praetermitto  omnia  ante  Platonem  de  feminarum  ^m^inrs 
statu  proposita ; qui  cum  civitatem  novis  rebus  multis  in- 
structam  sibi  finxisset,  mulieres  etiam  in  libertatem  uber- 
rima sermonis  arte  sollertiaque  vindicavit.  Praestare 
mares  propter  animi  corporisque  robur  haud  negavit ; sed 
non  nequire  feminas  rempublicam  custodire;  una  canes 
utriusque  sexus  et  vigilare  et  venari ; quamobrem  nugari 
eos  qui  nescioquo  sexus  discrimine  altera  alteris  officia 
discribere  vellent.  Palaestras  igitur,  mensas,  bellum 
ipsum  feminis  cum  viris  communicavit,  ut  in  iis  haud  alia 
studia  moresque  quam  in  maribus  inveterascerent ; quae  si 
quis  risu  digna  neque  verecundiae  virginali  convenientia 
duceret,  tamen  non  ita  pridem  Cretes  Lacedaemoniosque 
primos  Olympiae  nudatos  non  modo  barbaris  sed  etiam 
Graecis  ludibrio  fuisse  recordari  jussit ; sapientis  esse  quod 
prodesset  pulchrum,  turpe  quod  noceret  habere.  Nullam 
praeterea  rem  familiarem,  cujus  gratia  cives,  abjecta  omni 
communitate,  invidias  inter  se  partiumque  certamina  con- 
flarent, rempublicam  illam  ordinum  concordia  quasi  nu- 
merorum concentu  temperatam  conturbare  passus  est. 

Haec  denique  nova  de  feminis  statuit  Plato;  quae  si 
neglexisset  rempublicam  cum  factionibus  domesticis  quasi 
morbo  interiore  quodam  debilitatam  tum  dimidia  civium 
parte  privatam  inruente  hoste  externo  mox  esse  dilapsuram 
dixit.  Nonne  temere  vel  potius  liberaliter  videor  Platonem, 
philosophiae  principem,  tecum  contra  me  consociare? 

L.  Immo  vero  prope  praevaricatoris  more  causam 
tuam  prodidisse  mihi  videris. 

Tum  ille:  Istius  vero  sententiae,  cum  in  reges  illos 
(reges  emin  phylacas  suos  appellat),  splendidissimum  et 

prope  divinum  ordinem,  mulieres  adsciscere  Plato  non 
dubitaret,  praeclarum  habes  auctorem ; sunt  tamen  quae 
mihi  saltem  non  satis  ille  comprobavisse  videatur ; quae, 
nisi  pertaesum  est,  velim  disserere. 

L.  Expone  tu  ista  crimina ; nos  ad  audiendum  parati 


] lirat  tamen 
i le : quod 


sumus. 

Concedit  igitur,  inquit  Africanus,  ipse  Plato  in  cor- 
pore muliebri  minus  esse  roboris  atque  virium  quam  in 
corirans  maribus ; quod  ad  confirmandum  neque  eloquentia  neque 
documentis  mihi  opus  est ; omnium  enim  oculis  apparet 
illas  tantos  et  tam  diuturnos  labores  quam  mares  nullo  modo 
subire  posse.  Sed  tamen  ne  ob  eam  quidem  causam 
feminas  e principum  ordine  excludendas,  sed  quantum 
valerent  virorum  socias  et  participes  in  disciplinam,  bellum, 
rempublicam,  fortunas  denique  omnes  adducendas  esse 
statuit ; quod  primum  in  controversiam  voco.  Quid  ? cum 
e canibus,  bestiarum  genere  scilicet  ignobili,  usus  et  con- 
suetudines ad  homines  educandos  traducere  cupiat,  dubitas 
quin  Plato,  vir  quidem  summo  ingenio  et  scientia,  interdum 
tamen  sicut  Homerus  possit  dormitare  ? Habet  autem 
speciem  quandam  ratio  illa,  quod  gregatim  homines,  sicut 
animalia  nonnulla,  societate  conjuncti  aetatem  degunt ; 
verumtamen  ferarum  multa  reperiuntur  genera  quae  mag- 
num inter  feminas  maresque  discrimen  quaerentibus  prae- 
bent. Quorum  in  numero  cervos  vigilare,  pecus  custodire, 
hostes  vi  et  cornibus  arcere,  de  imperio  inter  se  dimicare, 
cervas  autem  ad  bella  vel  cum  maribus  contentionem  non 
satis  duras  sed  nimium  imbecillas  esse  quis  ignorat?  Haud 
aliter  propter  innatam  corporis  dissimilitudinem  homines 
utriusque  sexus  studiis  diversis  sunt  imbuti.  Licet  porro 
mihi,  cum  nunc  ad  hoc  disceptandum  occasio  praeclara 
adsit,  potentissimam  rationis  meae  adjutricem  naturam 
sumere,  quae  apud  omnes  tantum  auctoritatis  habet  ut 
nemo  sine  metu  contra  eam  contendere  audeat.  Nam  cum 
in  ipsa  rerum  natura  lex  quaedam  fixa  neque  ullo  hominum 
artificio  evertenda  insit,  aliud  esse  generare,  aliud  parere, 
feminarum  pars  ea  magna  et  summa  laude  digna  quae  pro 
partu  laborare,  dolere,  omnia  cum  animo  tum  corpore  vult 
perpeti  nullo  virili  rerum  externarum  desiderio  ardere 

videtur.  An  vero  ita  delirat  quisquam  ut  uxores  nostras 
illis  matrimonii  laboribus  defunctas  ubi  quasi  in  dubio 
talorum  jactu  spem,  salutem,  studia  omnia  collocaverint, 
ad  rempublicam  gerendam  satis  oti  atque  alacritatis  habere 
opinetur  ? Primis  tamen  omnium  feminarum  nonne  matro- 
nis, utpote  quae  et  dignitate  longe  ceteris  excellant  et 
reipublicae  plus  prosint,  ista  suffragia,  eximia  sane  meren- 
tium praemia,  impertire  mavis  ? Atqui  minime  omnium 
illae  ipsae,  non  modo  tenero  et  fragili  corporis  habitu,  qui 
feminis  cunctis  communis  est,  sed  etiam  liberum  partu 
curaque  impeditae,  virorum  opera  partesque  ultro  occupare 
gestiunt.  Quae  cum  ita  sint,  nisi  tabellas  istas  et  iis  quibus 
dederis  ridiculo  fore  cupis,  non  tam  jure  suffragii  donare 
quam  invitas  necessitate  devincire  oportet. 

Sed  quoniam  de  viribus  disputamus,  tum  plurimum  cum 
ad  arma  bellique  casus  res  venerit  virile  robur  ac  nervos 
pollere  recordemur;  quae  et  magna  ex  parte  fortitudinem 
irasque  militares  creare  videntur  et  eadem  feminis  nisi 
perpaucis  deficiunt.  Nihil  enim  gloriam  tam  solidam  et 
tam  minime  adumbratam  habet  quam  pro  patria  dimicare 
et  quam  honestissime  aut  vincere  aut  occumbere : nihil 
dedecoris  ignominiaeque  tantum  quam  statione  turpiter 
relicta  in  manifesta  ignavia  deprehendi.  Civis  tamen  esse 
famam  illam  sive  bonam  sive  malam,  sed  non  feminae, 
inter  omnes  hominum  gentes  constat ; quamobrem  femin- 
arum quaecunque  bellandi  studio  superbiaque  flagrat,  non- 
nunquam  laudatur,  saepius  irridetur;  quae  sese  timidam 
praebet,  propter  corporis  infirmitatem  non  in  culpam  vocatur. 
Num  decet  igitur  ejus  oneris  expertes  quod  civibus  impo- 
situm est  in  civium  consilia  prodire  ? At  idem  illud  tu,  vir 
suffragiorum  prodige,  optas.  At  enim  mulieres  aliquot 
vel  potius  complures  olim  cum  viris  egregia  virtute  arma 
sumpserunt ; quarum  in  numero  Amazonas,  bellicosum 
feminarum  genus,  quippe  de  quibus,  fama  per  fabulas  haud 
summa  fide  dignas  ad  nostra  tempora  perlata,  nihil  pro 
certo  sciam,  deasque  in  Graecorum  litteris  proelia  identi- 
dem commisisse  traditas,  cum  hanc  in  quaestionem  res 
divinae  nullo  modo  spectare  videantur,  haud  invitus  prae- 
termittam : sunt  profecto  quae  non  tanto  temporum  ac 

locorum  intervallo  a nobis  disjunctae  sed  majorum  nostro- 
num  memoria  comprehensae  summa  fortitudinis  exempla 
posteris  ad  imitandum  reliquerint ; e quibus  nullas  laude 
praeclariore  quam  Cloeliam  et  Lucretiam,  civitatis  nostrae 
decora  atque  ornamenta,  dignas  esse  censeo.  Hoc  vero 
aliquid  rationis  habet ; recordatis  tamen  virorum  quot 
legiones,  feminarum  numerus  quantulus  pro  republica  per 
tempora  praeterita  pugnarint,  illos  harum  et  totius  civitatis 
contra  hostes  extermos  custodes  atque  conservatores  recte 
existimari  apparet.  Quae  cum  ita  sint,  neque  Platonis 
institutum  accipio,  neque  tibi,  qui  civium  jus  sed  non 
officium  impertire  vis,  assentior. 

Tum  Laelius  : At  non  modo  mulieres,  quod  ad  militiam, 
quam  ceteris  civium  muneribus  anteponis,  parum  robustae 
sint,  a suffragiis  prohibere  tuo  quidem  arbitratu  oportet, 
sed  etiam  virorum  quicunque  vel  morbo  affecti  vel  per 
insitam  quandam  virium  inopiam  stipendia  mereri  nequeunt. 

Minime  vero,  inquit  Africanus ; nam  non  de  singulis 
sed  de  universo  utroque  genere  nunc  disputamus,  neque 
virium  varietate  sed  sexus  discrimine  genera  hominum  in 
hac  quaestione  discernenda  sunt.  Itaque  nullo  modo,  etsi 
mulieres  quaedam  armorum  avidae  et  capaces  reperiuntur, 
iis  suffragia  concedenda  esse  existimo,  neque  viris  quos 
memorasti  adimenda.  At  si  forte  cum  Ennio  ideo  lamen- 
tatus, quod 

Spernitur  orator  bonus,  horridu’  miles  amatur, 
cum  corpore  imbecillo  mentis  et  prudentiae  copiam  vis  com- 
pensare, et  feminas  ut  manu  ita  consilio  non  posse  reipub- 
licae  subvenire,  et  Platonem,  qui  ne  ob  eam  quidem  causam 
illas  e primo  ordine  suae  civitatis  rejecerit,  magno  in  errore 
versari,  statim  mihi  docere  opus  est.  Primum  igitur,  ne 
forte  contra  Platonem  neminem  pari  auctoritate  praeditum 
a nobis  stare  putes,  Aristotelis  sententiam  et  acutum  et 
moderatam  proferam,  quae  mihi  paucis  verbis  caput  et 
summam  altercationis  nostrae  comprehendere  videtur.  At 
cujusmodi  sit  divinare  potes  ? 

Expone  tu,  inquit ; non  enim  novi. 

Tum  Scipio:  Modice  profecto  et  prudenter  Aristoteles 
muliebrem  mentem  non  totam  consilii  et  rationis  expertem 

esse  sed  saepissime  labare  et  approbationis  alienae  praeter  si  e^\v 
modum  indigere  duxit.  Qiiamobrem,  quia  in  virtutem 
plenam  et  cumulatam  aspirare  non  possent,  viris  dicto  &Kvpov. 
andientes  eas  esse  jussit.  Consentit  autem  illi  antiquorum 
acumen  fere  omnium,  quoniam  non  modo  Graeci  sed  etiam 
majores  nostri,  homines  non  tam  in  philosophia  quam  in 
rebus  versati,  mulieres  propter  consilii  infirmitatem  in 
tutorum  potestate  manere  voluerunt.  Mirum  et  singulare 
pondus  debet  habere  antiquitas,  neque  instituta  tot  saecu- 
lorum consuetudine  quasi  consecrata  et  stabilita  sine  testi- 
monio quam  gravissimo  temere  conturbanda  sunt.  Atqui 
in  eorum  numero  prope  infinito,  qui  toto  terrarum  orbe 
sub  populi  hujus  dicionem  et  imperium  redacto  nomen 
Romanum  pro  sua  quisque  parte  prope  caelo  ipsi  exaequa- 
verunt, ecquae  invenitur  mulier  ? Nonnullas  fortasse  dices, 
quarum  facta  brevi  et  inopinato  splendore  insignia  emine- 
ant : certe  ne  una  quidem  longum  temporis  spatium  assidua 
cura  et  diligentia  reipublicae  gubernacula  tractavit.  Non 
deficit  illis  in  patriam  benevolentia,  animi  celeritas,  mens 
in  parvis  callida  et  astuta ; abest  autem  ea  ingeni  magni- 
tudo, in  rebus  desperatis  pertinax  et  constans,  in  prosperis 
sollicita,  neque  temporis  neque  fortunae  moris  obnoxia, 
omnium  opportunitatum  utilitatumque  e longo  provida, 
qua  demum  res  summae  ad  bonum  eventum  procedere 
possunt.  Haud  dubium  est  quin  feminae  alterius  dolorem, 
laetitiam,  iracundiam,  sollicitudinem,  omnes  denique  animi 
motus,  quamvis  vix  minimum  temporis  punctum  in  eadem 
specie  manere  soleant,  incredibili  quadam  subtilitate  per- 
cipiant ; quae  in  omni  quidem  domestica  familiaritate  et 
consuetudine  grati  jucundique  plurimum  praestat,  sed, 
origine  potius  e sensu  quasi  innato  quam  e ratione  ducta, 
ad  reipublicae  tempora  conversionesque  moderandas  male 
accommodata  videtur.  Subita  et  repentina  feminarum 
studia  sunt ; quem  vident,  statim  aut  amant  aut  oderunt ; 
et  quoniam  veri  umbra  et  imagine,  verbo  fortuito,  uno 
etiam  aspectu  saepissime  capiuntur,  fautrices  bonae,  sed 
quam  pravissimae  judices  et  existimatores  indolis  alienae 
fiunt.  Quid  ? num  in  comitia,  imperii  quasi  fontem  et 
sedem  intimam,  ejusmodi  cives  vis  immittere,  quae  in 


candidatis  deligendis  potius  vultus  atque  formae  indiciis 
quam  meritis  et  auctoritati  obsecuturae  sint  ? Hoc  si  tibi 
nostra  in  civitate  efficere  licuerit,  populus  ille,  cui  prope  ab 
urbe  condita  bono  et  honori  est  de  suo  cursu  neque  rebus 
adversis  dejecto  neque  quasi  auris  secundis  illecto  propo- 
sita peragere,  feminarum  frequentia  exsanguis  et  enervatus 
prisca  constantiae  firmamenta  nimium  facile  amittet  ; 
graviter  et  summa  cura  decreta  temere  et  inconsulto  rescin- 
det ; rumoris  vento  unicuique  cedet ; sicut  Graeculorum 
hominum  coetus  a re  infecta  semper  ad  alia  incepta  voli- 
tare assuetos  videmus,  ita  insatiabili  rerum  novarum  et 
inauditarum  cupiditate  accensus  mera  turba  tandem  fiet, 
stultitiae  parens  et  procreator.  Futtilis  enim  et  inrita 
feminarum  voluntas : quam  si  quis  blanditiis  et  adsen- 
tando  frustrari,  donis  lucrique  spe  ad  scelera  invitare 
cupit,  aditus  sescenti  in  ipsa  mente  muliebri  patent.  Quis 
non  a puero  solet  famosa  illa  Eriphylae  flagitia  audire, 
quae  monili  delusa  aureo  viri  sui  et  exercitus  salutem  pro- 
didit ? Nonne  nobis  paene  in  oculorum  conspectu  stat 
rupes  illa  nocentibus  invisa,  cui  Tarpeia  insano  praemii 
amore  inflammata  nomen  omnibus  exsecratum  et  detesta- 
bile dedit  ? Superstitionem  autem,  quam  anilem  praecipue 
appellare  solemus,  totius  feminarum  generis  vitium  com- 
mune et  penitus  insitum  esse  credo. 

Quodsi  in  iis  civitatibus,  quae  quondam  apud  ceteros 
homines  ex  opibus  et  imperio  in  clades  interitumque  inci- 
derunt, malorum  causas  exquisiveris,  haec  eadem  quae 
mulieribus  jam  imputaverim,  in  mente  plebis  prius  aperta 
et  simplici  orta  paulatim  ita  percrebuisse  intelleges  ut  neque 
legum  praesidio  neque  optimatium  prudentia  res  conservari 
possent.  Nihil  enim  plus  incommodi  et  calamitatis  rei- 
publicae  afferre  solet  quam  mens  praeceps  et  temporis 
futuri  improvida,  superstitio,  inconstantia,  desidia,  falsae 
et  incertae  opiniones  in  civium  mentibus  insitae.  Quae 
cum  in  ingenio  muliebri  saepius,  ut  dixi,  quam  in  virili 
ingravescant,  plebem  et  contiones,  quae  a tali  vitiorum 
genere  jam  parum  aliena  esse  videntur,  non  solum  illarum 
vitiis  sed  ipsis  immissis  tanquam  bis  effeminare  cupis  ? 

At  fortasse  et  consilio,  sicut  antea  de  corporis  viribus 

contendisti,  multos  viros  omnino  carere  respondebis ; 
utrum  ad  res  deliberandas  plus  valeat  et  proficiat  ea  cui 
litteris,  virtute,  genere  a stirpe  nobili  et  antiqua  ducto 
nemo  fere  praestet,  an  colonorum  rude  et  rusticum  in- 
genium, qui  tamen  jure  suffragii  sint  potiti,  rogabis.  Dico, 
quod  antea  dixi,  non  nos  in  hac  quaestione  de  singulis 
disputare  : nego  quoque  mulierem,  quia  artibus  sit  erudi- 
tior, humanitate  politior,  genere  insignior,  ideo  et  reipub- 
licae  plus  prodesse  quam  rusticum : illa  enim  lepore  suo 
nos  delectat,  ille  prudentia  confirmat.  Quae  cum  ita  sint, 
quid  ego  plura  de  hoc  dicam  ? 

Comparatis  igitur  et  dijudicatis  virorum  atque  femin- 
arum corporibus  et  mentibus,  propter  duas  causas,  quas 
exposui,  a te  et  a Platone  dissentio;  quae  cum  ad  hanc 
quaestionem  magnum  momentum  habere  debeant,  duplici 
documentorum  arte  tanquam  ex  utraque  parte  circumsessus 
tandem  de  sententia  decedis,  an  etiam  alia  scrutari  et 
aperire  mihi  opus  est  ? vero  in  ista  sententia  mihi 

vacillare  videris ; sed  quoniam  multa  sunt  ea  quae  nondum 
a nobis  audivisti,  pauca  quidem,  nisi  pertaesum  est,  breviter 
perstringam. 

Acuta  profecto,  inquit  Laelius,  et  veri  simillima  de  con- 
silio muliebri  protulisti ; uberius  tamen  quod  in  principio 
pollicitus  es,  velim  perficias. 

Tum  Scipio:  Videtur  igitur  feminarum  indoles,  qu  an- Floret  in  rebus 

quam  ad  rem  gerendam  vel  militarem  vel  lorensem  naud  tus  muliebris, 
sine  causa  contemptui  habetur,  tamen  in  virtutis  genere  comminuitur, 
intimo  quodam  et  domestico  admodum  excellere  et  prae- 
stare. Nam  quis  non  mores  suos,  quacumque  in  opera 
aetatis  ac  laboris  partem  plurimam  insumit,  ad  exempla 
studiis  illis  et  officiis  cottidianis  commoda  et  opportuna 
conformat?  Ita  fit  ut  mulieres,  quod  quasi  in  asylo  vel 
portu  ab  externis  procellis  et  molestiis  vacuo  ad  rationem 
vitae  degendae  quietam  et  tranquillitatis  plenissimam  omne 
tempus  aetatis  suae  adhaerescunt,  ejusmodi  laudes  appetant 
quae  cum  tali  usu  et  consuetudine  consentiant,  neque  sit 
quod  vehementius  cupiant  quam  hominum  fama  et  sermone 
castae,  modestae,  frugi,  mites  audire.  Accedat  etiam  ani- 
mus diligens  et  muneris  domestici  peritus,  lingua  jurgiorum 

expers,  liberorum  cura,  viri  observantia  ; nihil  invenio  quod 
tot  virtutibus  addendum  est.  Tales  erant  nostris  majoribus 
uxores,  quae  splendidissima  priscae  virtutis  exempla  Cato- 
nem, Fabricium,  Regulum,  alios  permultos  reipublicae  saluti 
generatos  educaverunt.  Sed  haec  omnia,  quae  laudavi, 
quanquam  domi  ab  amicis  et  propinquis  caritatem,  gratiam, 
amorem  quam  maxime  conciliant,  foris  iniquo  contionum 
tumultu  ac  perturbationibus  obscurata  nihil  honoris  neque 
commendationis  comparare  possunt.  Ego  scilicet  nullo 
modo,  si  quis  eorum  qui  in  republica  versantur  modestum, 
verborum  parcum,  inimicis  lenem  se  praebere  potest,  eum 
in  culpa  pono  : immo  vero  miror  ; non  tamen  tali  ingenio 
praeditum  ad  summos  honores  perventurum  esse  arbitror. 
Nam  qui  sibi  consulunt,  blanditiis  et  loquacitate  aures 
populi  captare,  merita  sua  impudenter  divulgare,  favoris 
aucupandi  causa  nihil  non  audere  necesse  est ; qui  reipub- 
licae prodesse  student,  iis  alacritate  quadam  et  incitatione 
animi  opus  est,  quae  longe  a muliebri  tranquillitate  dis- 
crepant. 

Nimirum  cives  istae  feminae  ad  causas  perorandas  in- 
gressae non,  ut  antea,  silentio,  quod  a poetis  decus  insigne 
mulierum  existimatur,  sed  potius,  sicut  Cethegus  ille,  qui 
apud  Ennium 

“ Flos  delibatus  populi,  suadaeque  medulla,” 
celebratur,  verborum  splendore  copiaque  commendabuntur; 
nonne  vereris  ne  balbutiant,  erubescant,  explodantur  ? Non 
verecundiae  parsimoniaeque  causa,  si  forte  candidatae 
honores  a populo  petiverint,  latere  decebit,  sed  precibus,  am- 
bitione, muneribus,  assiduitate  in  omnium  ore  atque  oculis 
versari  atque  florere ; magistratus  denique,  leges,  judicia, 
nisi  animis  praeditae  domestica  re  et  sollicitudine  vacuis 
quomodo  recte  administrare  poterunt  ? Suffragiis  tamen 
acceptis,  haec  cetera  civium  munera  detrectare  nequibunt. 

At  non  modo  virtutes,  quas  paulo  ante  enumeravi,  e 
loco  tuto  et  umbratili  evolsae  tanquam  flosculi  languescunt, 
sed  etiam  feminarum  vitia,  quae  ne  domi  quidem  culpam 
vitare  solent,  in  medium  translata  multo  uberius  crescunt 
et  abundant.  Quae  cum  supra  fere  omnia  commemora- 
verim, haec  duo  sola  praeterea  mihi  in  mentem  veniunt; 

quae,  tametsi  nunc  parva  sunt  neque  nisi  perraro  in  reipub- 
licae consilia  permanant,  tum  vero,  cum  feminis  respublica 
communis  facta  sit,  gravia  et  calamitosa  fore  credo.  Femin- 
arum enim  plerisque  mens  fucosa  quaedam  et  artificiis 
erudita  est ; quod  intimo  pectore  sentiunt,  vultu  saepe 
dissimulant:  et  quoniam  vi  et  armis  injurias  ulcisci  non 
possunt,  eo  studiosius  per  fraudem  atque  insidias  ad  inimi- 
cos opprimendos  occasionem  aucupantur.  Haud  dubium 
autem  quin  cum  ex  utroque  sexu  quidam  sint  invidi,  lividi, 
malevoli,  tum  illae  sese  et  ad  ejusmodi  odia  procliviores  et 
in  iis  saturandis  acerbiores  praebeant.  Nonne  inter  omnes 
constat  nihil  omnino  esse  tam  dirum,  nihil  tam  funestum, 
quam  feminarum  dolum  cum  odio  sociatum  ? Haec  vero 
vitae  privatae  et  quietae  vinculis  quasi  inclusa  et  astricta 
nihil  grave  neque  capitale  reipublicae  afferre  possunt ; 
solutis  vereor  ne  totius  civitatis  exitium  inde  eveniat : nam 
persaepe  quod  privato  homines  ignoscunt,  civi  non  est 
concedendum. 

Itaque  cum  mulieres  tanta  virtute  quanta  maxima  iis 
esse  potest  intra  Larum  tutelam  abundare  videantur,  sed 
foris  quasi  impetu  novo  et  acerrimo  incitatae  citius  in 
pravitatem  declinent,  feminae  esse  opinor  domus  famili- 
aeque curam  exercere,  viri  militis  oratorisque  laudes  sibi 
consequi.  Legem  autem  et  institutum  in  ipsa  rerum 
natura  insitum  ac  stabilitum  discrimen  illud  oportet  existi- 
mare ; quod  ad  confirmandum  non  modo  consilii  corpor- 
isqe  dissimilitudo,  sed  alia  multa  in  utroque  sexu  diversa 
exstant,  quorum  partem  memoravi,  numerum  totum  enar- 
rare longum  est.  Ex  his  apparet  mulieres  ingenio  quod 
explicaverim  praeditas  neque  ceteris  civium  officiis  neque 
jure  suffragii,  quod  imperii  maximam  partem  in  se  contineat, 
recte  perfungi  posse. 

Qui  igitur  viros  ad  rempublicam  gerendam  aptiores  esse  Feminarum 
negant,  redargui : sed  cum  quibusdam  alia  controversia  non^ad  rlmpu™ 
mihi  restat  affirmantibus  post  hominum  genus  exortum 
natura  feminas  in  omni  arte  et  opera  nullo  modo  deteriores  Sunt  qui 
esse  sed  viris  etiam  praestare ; una  tamen  re  a viris  super- 
atas  ob  eam  tam  levem  causam  malorum  scilicet  multitu-  hnbuCTe°*^ 
dinem  prope  infinitam  accepisse : nam  quippe  quae  partus 


causa  corporis  habitu  multo  teneriore  quam  viri  utantur, 
forensi  et  militari  munere  ab  illis  occupato  ipsas  e republica 
exclusas  ad  vivendi  cursum  humilem  et  obscurum  paulatim 
coactas  esse.  Itaque  propter  corporis  imbecillitatem  viro- 
rum potestati  subjectas  servitutem  turpissimam  et  injustis- 
simam ex  omni  saeculorum  memoria  perpeti ; qua  demum 
animos  muliebres,  haud  minus  quondam  in  rebus  externis 
quam  in  domesticis  laudandos,  tandem  ita  debilitatos  esse 
ut,  perinde  ac  captivi  spe  libertatis  adempta  cum  vinculis 
et  mores  servorum  induere  soleant,  ita  feminis  prisca  forti- 
tudine privatis  virtus  quaedam  manca  et  servilis  sola 
relicta  sit.  More  igitur  usuque  pravo  et  praepostero,  sed 
non  natura,  plus  momenti  viris  quam  feminis  in  republica 
reddi,  neque  his  illos  esse  praeferendos,  nisi  eo  quidem 
quo  indoles  acrior  prius  ac  perfectior  consulto  et  cogitata 
injuria  a viris  aliqua  ex  parte  corrupta  sit.  Talem  denique 
causam  quidam  sibi  finxere  quare  homines  utriusque  sexus 
studia  sua  atque  propria  sint  complexi : verumtamen  quod 
virorum  voluntate  et  consuetudine  inveterata  eifectum  sit 
doctrina  praeceptisque  commutari  posse  dictitant : ex  quo 
apparet  mulieres  vitiis  suis  quippe  quae  non  sint  naturalia 
per  disciplinam  castigatis  ingenium  id  virile  solidumque, 
cujus  olim  cum  viris  participes  essent,  mox  ita  redinte- 
graturas esse  ut  in  civium  numerum  brevi  post  tempore 
redire  possint.  Nonne  quae  asseverant  nonnulli  sine  falla- 
ciis enarravi ? 

Tum  Laelius  : Mihi  ita  videtur. 

Sed  qui  haec  dicunt,  inquit  Scipio,  vana  mihi  loqui 
videntur,  neque  mores  muliebres  per  consuetudinem  viro- 
rumque dominatum  degenerasse  arbitror,  sed  potius  natura 
ita  constitutos  esse.  Concedatur  tamen  hoc  ipsum,  eos  non 
insitos  esse,  sed  facile  emendari  corrigique  posse ; abroge- 
tur lex  illa,  nullis  litteris  mandata,  sed  omnium  gentium 
sapientia,  omnium  praeteritorum  memoria  corroborata,  quae 
homines  utriusque  sexus  sua  vitae  ratione  contentos  alte- 
ram detrectare  jubet ; finge,  precor,  animo  tuo  mulieres 
per  disciplinam  confirmatas  non  diutius  virorum  delicias, 
conjuges,  adjutrices  esse,  sed  cum  iis  de  laudibus  contendere, 
in  republica  praestare,  animis  e servitute  diuturna  expeditis 

civile  pondus  et  auctoritatem  sibi  comparare.  Quam  con- 
dicionem si  pro  feminis  vis  vindicare,  nonne  ad  eam  exor- 
nandam multa  dictu  speciosa  prompta  et  parata  sunt  ? non 
quasi  aperto  in  conspectu  vincula  tum  demum  videbimus 
exuta,  feminas  tandem  virtutis  plenae  ac  perfectae  factas 
compotes,  cum  disciplina  talis  erit  instituta  ? non  civitatem 
tanquam  novo  sanguine  in  venas  infuso  refectam,  novis 
artibus  et  humanitate  florentem,  novi  generis  laudes  sibi 
exquirentem  ? Tum  denique  scilicet  tota  feminarum  natio 
e rebus  mediocribus  curisque  levibus  erepta  semper  in 
meliora  aspirabit  ; e timida  fortis,  magnanima,  honorum 
cupida  fiet,  e caeca  et  inconsulta  prudens  rerumque  futu- 
rarum provida,  e lubrica  et  incerta  stabilis  et  constans. 

Haec  mihi  quidem  vix  philosophorum  judicia,  sed  potius 
delirantium  somnia  videntur : libenter  tamen  concedantur. 

At  certe,  etsi  ex  ea  disciplina,  quam  ad  priscam  virtutem 
feminarum  renovandam  quidam  usurpare  cupiunt,  forsitan 
aliquid  boni  muliebri  ingenio  afferatur,  detrimenta  quanta 
in  e tanta  rerum  conversione  nostra  civitas  captura  est. 

Nam  simul  atque  feminae  inusitata  quadam  communione  At  nihu  emoiu- 
speciem  et  exemplar  quae  in  viris  laudantur  mentibus  suis  iTcTindecap^t. 
impresserint,  quem  non  pestis  atque  pernicies  rei  domesticae 
urgebit  ? Deerit  reipublicae  proles  hominum  futurorum, 
neque  si  qui  forte  erunt  procreati,  pristina  diligentia 
materna  curabuntur  ; sterile  enim  et  asperum  genus 
mulierum  credo  fore,  quae  neglectis  liberorum  spe  et  amore 
se  totas  in  res  externas  ac  forenses  dederint.  Quamobrem 
per  istam  feminarum  liberationem  respublica  potius  civibus 
exspectatis  fraudabitur  quam  ex  muliebri  turba  addita 
novas  vires  sibi  consequetur.  Constat  autem  inter  omnes 
nullos  in  hostibus  arcendis  esse  vehementiores,  nullos  in  rei 
publicae  desperatis  temporibus  fideliores,  quam  qui  pro 
domo  sua  liberisque  pugnent  consulantque;  quod  ad  labores 
et  pericula  sustinenda  magno  esse  stimulo  et  incitamento. 

Hoc  bene  notum  habuit  Leonidas  ille,  vir  non  modo  fortis 
sed  ut  ex  eventu  liquet  consilio  praeclarissimo  praeditus, 
qui  pro  patria  moriturus  gloriaeque  sempiternae  cupidus  ab 
Herodoto  traditur  contra  morem  Lacedaemoniorum  tre- 
centos patresfamilias  Thermopylarum  custodes  sibi  ad- 

junxisse.  Languescet  igitur  civium  fortitudo  nullis  studiis 
domesticis  accensa,  neque  pro  iis  pericula  libenter  subibunt 
a quibus  pari  cum  sua  dignitate  praeditis  nihil  observantiae 
exspectarint. 

At  non  modo  viri  fortes  patriaeque  studiosi  deficient^ 
sed  etiam,  feminis  virili  ingenio  quasi  veste  fucata  quadam 
indutis,  multa  peribunt  quae  nunc  homines  a ceteris  ani- 
mantium generibus  quam  maxime  separant.  Quis  in  animo 
muliebri  tenerum  quiddam  atque  molle  non  summo  desi- 
derio ademptum  requiret  ? Quis  dubitat  quin  sicut  pictu- 
ram e multis  coloribus  bene  temperatam  potius  laudare 
soleamus  quam  eam  quae  spectantium  oculis  unum  tantum 
praebeat,  ita  cum  sit  asperior  virorum  natura,  tenerior 
feminarum,  communitate  familiari  inter  se  commixtae 
meliores  fiant  ambae  ? Sic  enim  illa  humanitate  miti- 
gatur, haec  nervis  viribusque  confirmatur : quarum  si 
altera  erit  extirpata,  altera  sola  relicta,  genus  humanum 
aut  nimis  molle  delicatumque,  aut  per  feritatem  bestiis 
consimile  fiet.  Conjugis  autem  purus  et  honestus  amor, 
quo  nihil  reipublicae  plus  prodesse  potest,  foci  caerimoniae. 
Penatium  cultus  religioque  evanescent ; neque  vir  ab 
uxore  dolorum  solacia  laborumque  hortationem  impetrabit, 
neque  uxorem  viri  manus  consiliumque  tuebuntur ; servile 
nuptiarum  jugum  nisi  brevissimum  tempus  nullae  feminae 
cervicibus  accipient.  Societate  denique  cives  non  diutius 
domestica  sed  solutiore  quadam  et  incertissima  inter  se 
utentur.  Quae  cum  ita  sint,  respublica  videlicet,  si  feminis 
virilis  disciplina  erit  instituta,  tot  tantisque  morbis  affecta 
haud  longo  post  tempore  occidet. 

Platonem  vero  scio  neque  familias  neque  rem  privatam 
civibus  suis  permisisse ; quippe  qui  illos  animis  ab  omni 
sollicitudine  domestica  liberatis  ad  rempublicam  bene 
gerendam  aptiores  fore  putarit.  At  pro  ea  republica 
homines  se  devovere  cupient  in  qua  ne  liberos  quidem 
suos  sibi  vindicare  liceat  ? Comminuet  igitur  ista  femin- 
arum libertas  reipublicae  nervos,  nihil  suave  in  vita  homi- 
num tolerabit,  parum  boni  feminis  ipsis  afferet.  Ex  quo 
nonne  perspicuum  est  neque  sexus  discrimina  conturbare 
oportere  neque  ingenium  muliebre  ad  munera  publica 
gerenda  aptum  esse  ? 

Tum  Laelius:  Ita  prorsus  existimo 
Sequitur  deinde,  inquit  Scipio,  suffragia  iis  non  esse 
concedenda.  Sed  pro  epilogo  ne  quid  praetermissum  aut 
infectum  putes,  bene  illo  Graecorum  proverbio  praecipitur,  EpUogus. 
quod  ex  Aristophane  contra  eos  qui  spretis  praeteritorum 
sapientia  ipsiusque  naturae  auctoritate  omne  sexus  discri- 
men oderunt  haud  inepte  proferri  potest : 

Quam  quisque  norit  artem,  in  hac  se  exerceat. 

Primum  igitur  feminas  admoneo  id  quod  mihi  optimum 
esse  videtur,  ne  stulta  suffragiorum  cupiditate  captae  onera 
et  molestias  ultro  sibi  deposcant,  sed  potius  ut  civitatis  guber- 
nacula virorum  probitati,  fidei,  felicitati  permittant,  quae 
multis  terroribus  depulsis  illam  huic  aetati  et  incolumem  et 
summa  laude  imperioque  insignem  tradiderint : sin  autem 
aliquid  momenti  in  consiliis  habere  gestiunt,  privatim 
virorum  animos  ad  ea  quae  volunt  blanditiis  et  arte 
muliebri  advertant ; habet  enim  persaepe  ex  usu  familiari 
originem  id  quod  publice  factum  auctorem  suum  omni 
commendatione  illustrat.  Sanctum  denique  et  inviolatum 
hominum  universorum  morem,  quo  inter  virorum  muli- 
erumque studia  rationesque  vitae  degendae  magnum  dis- 
crimen et  intervallum  interjectum  est,  nos  haud  minus 
quam  majores  nostros  custodire  oportet.  Quod  nisi  negle- 
xerimus, neque  illae  de  ingenio  suo  degenerabunt,  neque 
respublica,  et  virorum  et  feminarum  pari  concordia  quasi 
duobus  certissimis  fulta  firmamentis  laudes  saeculi  superi- 
oris virtute  comparatas  prodet,  sed  tempus  in  aeternum 
conservabit. 

